laion/Wikipedia-Exotic huggingface dataset:
চাকা লাগানো পুতুল

উত্তর চব্বিশ পরগনার হারোয়া অঞ্চলের চাকা লাগানো গাড়ি পুতুল বাংলার পুরোনো টেরাকোটার সামগ্রীর মধ্যে অন্যতম। চন্দ্রকেতুগড়ের প্রত্ন সামগ্রীর মধ্যে এই চাকা লাগানো গাড়ি পাওয়া গেছে। হাওড়াতেও এইধরনের পুতুল পাওয়া গেছে। পোড়ামাটির গোরুর গাড়ি, মোটর গাড়ি, ঘোড়া সওয়ার ইত্যাদি পুতুল তৈরি হয়। পুতুলের রং সাধারণ। খড়ি মাটি দিয়ে করা হয়। খড়ি মাটির উপর লাল, হলুদ, নীল ডোরা কাটা দাগ দিয়ে করা হয়। হাওড়ার পুতুল গুলির মধ্যে পালকি, নৌকা উল্লেখযোগ্য। এছাড়া চাকা লাগানো পুতুলও করা হয়। মূলত গ্রামের মহিলারাই এই পুতুল তৈরি করেন।
বেগম আখতার জাহান

বেগম আখতার জাহান (জন্ম: ১ জুলাই ১৯৫২) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৫ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। আখতার জাহান ১৯৫২ সালের ১ জুলাই তৎকালীন পূর্ব পাকিস্তানের রাজশাহীতে জন্মগ্রহণ করেন। আখতার জাহান ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে রাজশাহী জেলার জন্য নির্ধারিত সংরক্ষিত নারী আসন-৫ নং আসন থেকে ১ম বারের মতো এমপি নির্বাচিত হন। ২০১৯ সালে বাংলাদেশ সরকার তাঁকে বেগম রোকেয়া পদকে ভূষিত করে। ১০ম জাতীয় সংসদ নির্বাচন - ২০১৪ বাংলাদেশের জাতীয় সংসদের সদস্যদের তালিকা। "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৮।  "৪৮ নারী এমপি বিনা প্রতিদ্বন্দ্বিতায় নির্বাচিত"। বাংলানিউজটোয়েন্টিফোর.কম অনলাইন। ১৯ মার্চ ২০১৪। সংগ্রহের তারিখ ২৭ জানুয়ারি ২০১৮।  "Constituency 305_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৮।  "বাংলাদেশের সংসদ নির্বাচনের ইতিহাস"। ডয়েচ ভেল অনলাইন। ৩১ ডিসেম্বর ২০১৫। সংগ্রহের তারিখ ২৭ জানুয়ারি ২০১৮।  "বাংলাদেশের জাতীয় সংসদ নির্বাচন ১৯৭৩-২০১৪"। সিএসবি নিউজ অনলাইন। ১৪ আগস্ট ২০১৬। ১৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৮।  "রাজশাহী জেলা - জনপ্রতিনিধি : বেগম আখতার জাহান"। www.rajshahi.gov.bd। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১৩ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৮।  "বেগম রোকেয়া পদক দিলেন প্রধানমন্ত্রী"। দ্য ডেইলি স্টার। সংগ্রহের তারিখ ২৩ ডিসেম্বর ২০১৯।  উইকিমিডিয়া কমন্সে বেগম আখতার জাহান সংক্রান্ত মিডিয়া রয়েছে। মাননীয় সংসদ সদস্য বেগম আখতার জাহান ওয়েব্যাক মেশিনে আর্কাইভকৃত ২০২৩-১০-০৯ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
কামরুল হাসান ভূঁইয়া

কামরুল হাসান ভূঁইয়া (জুলাই ২৪, ১৯৫২ – আগস্ট ০৬, ২০১৮) বাংলাদেশ সেনাবাহিনীর অবসরপ্রাপ্ত মেজর। তিনি ছিলেন বীর মুক্তিযোদ্ধা, মুক্তিযুদ্ধ গবেষক ও লেখক। গবেষণা প্রতিষ্ঠান সেন্টার ফর লিবারেশন ওয়ার স্টাডিজের চেয়ারম্যান হিসেবে দায়িত্ব পালন করেছেন। মুক্তিযুদ্ধ সাহিত্যে অবদানের জন্য তিনি ২০১৮ সালে বাংলা একাডেমি পুরস্কার লাভ করেন। কামরুল হাসান ভূঁইয়া কুমিল্লা জেলায় ১৯৫২ সালের ২৪ জুলাই জন্মগ্রহণ করেন।পড়াশোনা করেছেন যশোর জিলা স্কুল ও ঝিনাইদহ ক্যাডেট কলেজে। ১৯৮৩ সালে চীনা ভাষায় স্নাতকোত্তর ডিগ্রি লাভ করেন বেইজিং ভাষা ও সংস্কৃতি বিশ্ববিদ্যালয় থেকে। ১৯৭৪ সালের ৯ জানুয়ারি বাংলাদেশ সেনাবাহিনীতে যোগ দেন। ১৯৭৫ সালের ১১ জানুয়ারি সেকেন্ড লেফটেন্যান্ট হিসেবে ৪র্থ ইস্ট বেঙ্গল রেজিমেন্টে কমিশন লাভ করেন। ১৯৯৬ সালের ১২ জুলাই মেজর পদমর্যাদায় থাকা অবস্থায় বাংলাদেশ সেনাবাহিনী থেকে স্বেচ্ছায় অবসর নেন। গবেষণা প্রতিষ্ঠান সেন্টার ফর লিবারেশন ওয়ার স্টাডিজের চেয়ারম্যান হিসেবে দায়িত্ব পালন করেছেন তিনি। ১৯৭১ সালে এইচএসসি পরীক্ষার্থী ছিলেন কামরুল হাসান ভূঁইয়া। দেশে মুক্তিযুদ্ধ শুরু হলে যুদ্ধে যোগ দেন তিনি। তিনি মুক্তিযুদ্ধের ২ নম্বর সেক্টরের অধীনে যুদ্ধ করেন। তার প্রকাশিত বইয়ের মধ্যে মুক্তিযুদ্ধবিষয়ক বইয়ের সংখ্যা ২৩টি, সামরিক ইতিহাসের ওপর লেখা ১টি এবং শিশুতোষ গ্রন্থ ৩টি। এর মধ্যে উল্লেখযোগ্য মুক্তিযুদ্ধ বিষয়ক বই হলো: জনযুদ্ধের গণযোদ্ধা বিজয়ী হয়ে ফিরব নইলে ফিরবই না ২ নম্বর সেক্টর এবং কে ফোর্স কমান্ডার-খালেদের কথা (সম্পাদিত) একাত্তরের কন্যা, জায়া, জননীরা পতাকার প্রতি প্রণোদনা মুক্তিযুদ্ধে শিশু-কিশোরদের অবদান একাত্তরের দিনপঞ্জি কামরুল হাসান ভূঁঈয়া ২০১৮ সালের ৬ আগস্ট দুপুর ২টায় ঢাকার সম্মিলিত সামরিক হাসপাতালে (সিএমএইচ) মৃত্যু বরণ করেন। তিনি ডায়বেটিস ও কিডনী সংক্রান্ত জটিলতায় ভুগছিলেন। "কামরুল হাসান ভূঁইয়া আর নেই"। প্রথম আলো। সংগ্রহের তারিখ ২০১৮-০৮-০৭।  "মেজর কামরুল হাসান ভূঁইয়া (অব.)"। বিডিনিউজ টোয়েন্টিফোর ডটকম। ঢাকা, বাংলাদেশ। ৪ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৮।  "কামরুল হাসান ভূঁইয়া আর নেই"। মানবজমিন। সংগ্রহের তারিখ ২০১৮-০৮-০৮।  Kantho, Kaler। "চলে গেলেন 'জনযুদ্ধের গণযোদ্ধা' কামরুল হাসান ভূঁইয়া | কালের কণ্ঠ"। Kalerkantho। সংগ্রহের তারিখ ২০১৮-০৮-০৮।  "বীর মুক্তিযোদ্ধা কামরুল হাসান ভূঁঈয়া আর নেই | banglatribune.com"। Bangla Tribune। ২০১৮-০৮-০৭ তারিখে মূল থেকে আর্কাইভ করা। সংগ্রহের তারিখ ২০১৮-০৮-০৬।  BanglaNews24.com। "মুক্তিযোদ্ধা কামরুল হাসান ভূঁইয়া আর নেই"। banglanews24.com (ইংরেজি ভাষায়)। সংগ্রহের তারিখ ২০১৮-০৮-০৮।
অরুণাভ সরকার

অরুণাভ সরকার (২৯শে মে, ১৯৪১ - ১৮ই ডিসেম্বর, ২০১৪) ছিলেন একজন বাংলাদেশী কবি, কলাম লেখক, সাহিত্য সম্পাদক ও মুক্তিযোদ্ধা। কবিতায় অবদানের জন্য তিনি ২০০৯ সালে বাংলা একাডেমি সাহিত্য পুরস্কার লাভ করেন। সরকার ১৯৪১ সালের ২৯শে মে তৎকালীন ব্রিটিশ ভারতে বেঙ্গল প্রেসিডেন্সির টাঙ্গাইল জেলার মির্জাপুরে জন্মগ্রহণ করেন। তিনি আজিজা সরকারের সাথে বিবাহ বন্ধনে আবদ্ধ হন। তাঁদের দুই সন্তান: পুত্র সুগত সরকার এবং কন্যা মিথিলা সরকার। তাঁর কর্মজীবন শুরু হয় দৈনিক সংবাদে সাংবাদিক হিসেবে যোগদানের মাধ্যমে। পরবর্তীতে তিনি দৈনিক যুগান্তর, ইত্তেফাক, ডেইলি মর্নিং সান, গণবাংলা, নিউ নেশন, দৈনিক জনপদ, নিউজ টুডে, দি ইন্ডিপেন্ডেন্টসহ বিভিন্ন সংবাদপত্রে সাংবাদিক ও কলাম লেখক হিসেবে কাজ করেছেন। সরকার রচিত প্রথম কাব্যগ্রন্থ হলো নগরে বাউল। এটি ১৯৭৬ সালে প্রকাশিত হয়। তাঁর দ্বিতীয় কাব্যগ্রন্থ কেউ কিছুই জানে না প্রকাশিত হয় ১৯৮০ সালে। দীর্ঘ বিরতির পর ২০০৬ সালে তাঁর তৃতীয় কাব্যগ্রন্থ নারীরা ফেরে না প্রকাশিত হয়। তিনি খোকনের অভিযান, গল্প থেকে গল্প, ইলশেগুঁড়ি, ভালুকার মৌমাছি, ভালুকার দুই বন্ধু নামে পাঁচটি শিশুতোষ গ্রন্থ রচনা করেন। এছাড়া তিনি ১৯৬৯ থেকে ১৯৮৫ সালে কাব্য সাময়িকী ঈশিকা সম্পাদনা করতেন। সাংবাদিকতা বিষয়ে প্রণয়ন করেন সম্পাদনার প্রথম পাঠ (২০১৫) শীর্ষক পুস্তিকা। বাংলা একাডেমি ফেলোশিপ ২০০৭: টাঙ্গাইল সাহিত্য সংসদ কবিতা পুরস্কার ২০১০: কবিতায় অবদানের জন্য বাংলা একাডেমি সাহিত্য পুরস্কার ২০০৯ অরুণাভ সরকার ২০১৪ সালের ১৮ই ডিসেম্বর মৃত্যুবরণ করেন। তাঁর ইচ্ছানুসারে মৃতদেহ ঢাকা মেডিকেল কলেজে দান করা হয়। "কবি অরুণাভ সরকার আর নেই"। দৈনিক সমকাল। ১৯ ডিসেম্বর ২০১৪। সংগ্রহের তারিখ ২৭ জানুয়ারি ২০১৮। [স্থায়ীভাবে অকার্যকর সংযোগ] "Poems in delighted eyes"। দ্য ডেইলি স্টার (ইংরেজি ভাষায়)। ২২ সেপ্টেম্বর ২০০৭। সংগ্রহের তারিখ ২৭ জানুয়ারি ২০১৮।  "6 authors receive Bangla Academy Awards"। বিডিনিউজ টোয়েন্টিফোর ডটকম (ইংরেজি ভাষায়)। সংগ্রহের তারিখ ২৭ জানুয়ারি ২০১৮।  বরকতুল্লাহ, সাইফ (১ জানুয়ারি ২০১৫)। "অরুণাভ সরকার কবিতা ও জীবন"। যায়যায়দিন। সংগ্রহের তারিখ ২৭ জানুয়ারি ২০১৮।  "কবি অরুণাভ সরকার আর নেই"। দৈনিক মানবজমিন। ১৯ ডিসেম্বর ২০১৪। ২৫ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৮।  "নারীরা ফেরে না, আর ফিরবেন না অরুণাভ"। বাংলানিউজটোয়েন্টিফোর.কম। ১৯ ডিসেম্বর ২০১৪। সংগ্রহের তারিখ ২৭ জানুয়ারি ২০১৮।  "Arunabh wins poetry prize"। দ্য ডেইলি স্টার (ইংরেজি ভাষায়)। ২০০৭-১০-০২। সংগ্রহের তারিখ ২৭ জানুয়ারি ২০১৮।  পিআইবি প্রকাশনা। বাংলাদেশ প্রেস ইনস্টিটিউট। ২০২১।
সোনাইছড়ি ইউনিয়ন, নাইক্ষ্যংছড়ি

সোনাইছড়ি বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন। সোনাইছড়ি ইউনিয়নের আয়তন ৪,২৬০ একর (১৭.২৪ বর্গ কিলোমিটার)। এটি নাইক্ষ্যংছড়ি উপজেলার সবচেয়ে ছোট ইউনিয়ন। ২০১১ সালের আদমশুমারি অনুযায়ী সোনাইছড়ি ইউনিয়নের মোট জনসংখ্যা ৪,৯৯০ জন। এর মধ্যে পুরুষ ২,০৮১ জন এবং মহিলা ২,৯০৯ জন। মোট পরিবার ৯৯৭টি। নাইক্ষ্যংছড়ি উপজেলার দক্ষিণাংশে সোনাইছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের দক্ষিণে ঘুমধুম ইউনিয়ন, পূর্বে নাইক্ষ্যংছড়ি সদর ইউনিয়ন এবং উত্তরে ও পশ্চিমে কক্সবাজার জেলার রামু উপজেলার কাউয়ারখোপ ইউনিয়ন অবস্থিত। সোনাইছড়ি ইউনিয়ন নাইক্ষ্যংছড়ি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল: উত্তর চাকঢালা চাকঢালা দক্ষিণ চাকঢালা সোনাইছড়ি ২০১১ সালের আদমশুমারি অনুযায়ী সোনাইছড়ি ইউনিয়নের সাক্ষরতার হার ৩৩.৯%। এ ইউনিয়নে ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ৪টি প্রাথমিক বিদ্যালয় রয়েছে। মাদ্রাসা চাকঢালা দাখিল মাদ্রাসা নিম্ন মাধ্যমিক বিদ্যালয় সোনাইছড়ি নিম্ন মাধ্যমিক বিদ্যালয় প্রাথমিক বিদ্যালয় উত্তর চাকঢালা সরকারি প্রাথমিক বিদ্যালয় চাকঢালা সরকারি প্রাথমিক বিদ্যালয় দক্ষিণ চাকঢালা সরকারি প্রাথমিক বিদ্যালয় সোনাইছড়ি সরকারি প্রাথমিক বিদ্যালয় সোনাইছড়ি ইউনিয়নে যোগাযোগের প্রধান সড়ক হল নাইক্ষ্যংছড়ি-সোনাইছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা। সোনাইছড়ি ইউনিয়নের প্রধান হাট-বাজার হল চাকঢালা বাজার। বর্তমান চেয়ারম্যান: এ্যানিং মার্মা নাইক্ষ্যংছড়ি উপজেলা নাইক্ষ্যংছড়ি থানা বান্দরবান জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২৪ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "এক নজরে নাইক্ষ্যংছড়ি উপজেলা - নাইক্ষ্যংছড়ি উপজেলা - নাইক্ষ্যংছড়ি উপজেলা"। naikhongchhari.bandarban.gov.bd। ৩ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।  "Schools/Colleges in NAIKHONGCHHARI - Bangladesh School, College Directory"। edu.review.net.bd। [স্থায়ীভাবে অকার্যকর সংযোগ] "নিম্ন মাধ্যমিক বিদ্যালয় - সোনাইছড়ি ইউনিয়ন - সোনাইছড়ি ইউনিয়ন"। sonaychariup.bandarban.gov.bd।  "হাটবাজার - নাইক্ষ্যংছড়ি উপজেলা - নাইক্ষ্যংছড়ি উপজেলা"। naikhongchhari.bandarban.gov.bd। ১৯ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।  "- সোনাইছড়ি ইউনিয়ন - সোনাইছড়ি ইউনিয়ন"। sonaychariup.bandarban.gov.bd। ৯ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।
সোনাইছড়ি ইউনিয়ন

সোনাইছড়ি ইউনিয়ন নামে বাংলাদেশে মোট ২টি ইউনিয়ন রয়েছে। যথা: সোনাইছড়ি ইউনিয়ন, নাইক্ষ্যংছড়ি; (বান্দরবান জেলা) সোনাইছড়ি ইউনিয়ন, সীতাকুণ্ড; (চট্টগ্রাম জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
জাক দ্যুবোশে

জাক দ্যুবোশে (ফরাসি: Jacques Dubochet) (জন্ম ৮ই জুন ১৯৪২) একজন অবসর প্রাপ্ত সুইস জৈবপদার্থবিদ। তিনি ইউরোপীয় আণবিক জীববিদ্যা ল্যাবরেটরি,জার্মানীর প্রাক্তন গবেষক হিসেবে কর্মরত ছিলেন। এছাড়াও তিনি লুজান ইউনিভার্সিটি, সুইজার্ল্যান্ড এ একজন সফল গবেষক হিসেবেও কাজ করেন।  তিনি ২০১৭ সালে জার্মান-মার্কিন বিজ্ঞানী জোয়াকিম ফ্রাঙ্ক এবং স্কটীয় বিজ্ঞানী রিচার্ড হেন্ডারসনের সাথে যৌথভাবে  হিমশীতল ইলেক্ট্রন অণুবীক্ষণ যন্ত্রের (ক্রায়ো ইলেক্ট্রন মাইক্রোস্কোপ) উদ্ভাবনের জন্য রসায়ন বিজ্ঞানে নোবেল পুরস্কার অর্জন করেন। যন্ত্রটির সাহায্যে জৈব অণুর উচ্চ রেজোল্যুশনের চিত্র পর্যবেক্ষণ করা সম্ভব হয়।  জাক দ্যুবোশে ১৯৬২ সালে সুইজারল্যান্ডের লোজান বিশ্ববিদ্যালয়ে পদার্থবিজ্ঞান বিষয়ে পড়ালেখার জন্য যোগদান করেন এবং ১৯৬৭ সালে পদার্থ বিজ্ঞানে স্নাতক সনদ অর্জন করেন।  তিনি জেনেভা বিশ্ববিদ্যালয় থেকে আণবিক জীববিজ্ঞানে সনদ অর্জন করেন এবং ইলেকট্রনিক অণুবীক্ষণ যন্ত্রের সাহায্যে ডিএনএ নিয়ে গবেষণা শুরু করেন। ১৯৭৩ সালে তিনি জেনেভা বিশ্ববিদ্যালয় এবং বাজেল বিশ্ববিদ্যালয় থেকে জীবপদার্থবিজ্ঞানে ডক্টরেট অভিসন্দর্ভ রচনা সম্পন্ন করেন।  জাক দ্যুবোশে বিবাহিত এবং তাদের দুইটি সন্তান. তিনি ডিসলেক্সিয়া রোগে আক্রান্ত, যার কারণে তিনি স্বাভাবিক ভাবে পড়তে অসুবিধা হয় তার।   তিনি বর্তমানে সুইজারল্যান্ডের রাজনৈতিক দলের সাথে যুক্ত আছেন। এছাড়াও তিনি বিভিন্ন সামাজিক কর্মকান্ডের সাথেও যুক্ত রয়েছেন। Official page (ফরাসি) Blog
গণপতি চক্রবর্তী

গণপতি চক্রবর্তী (ইংরেজি: Ganapati Chakraborty) (১৮৫৮ - ২০ নভেম্বর ১৯৩৯) ছিলেন একজন বিখ্যাত জাদুকর। তিনি তার চিত্তাকর্ষক জাদুবিদ্যার কৌশলগুলির জন্য বিখ্যাত ছিলেন। তাকে বাংলার আধুনিক জাদুবিদ্যার পথিকৃৎ বলে গণ্য করা হয়। তিনি পি সি সরকার এবং কে লালের পরামর্শদাতা ছিলেন। গণপতির জন্ম হয় হুগলি জেলার শ্রীরামপুরের কাছে ছাতরা গ্রামে একটি জমিদার পরিবারে। তার ছেলেবেলায় তিনি লেখাপড়ায় তেমন একটা উৎসাহী ছিলেন না। তিনি বরং গান-বাজনা প্রতি বেশি উৎসাহী ছিলেন। সতেরো বা আঠারো বছর বয়েসে তিনি গৃহত্যাগ করেন হিন্দু সাধুদের থেকে গুপ্ত মন্ত্রতন্ত্র, ভবিষ্যৎ ও অদৃষ্ট গণনা, ঝাড়ফুঁক এবং নানা রোগের অলৌকিক চিকিৎসাবিদ্যা শেখার জন্য। তিনি দু-একজন যাদুকরের সংস্পর্শেও এসেছিলেন। গণপতি প্রিয়নাথ বসুর গ্রেট বেঙ্গল সার্কাসে যোগ দেন এবং কৌতুক অভিনয় এবং মজাদার খেলা দেখিয়ে জনপ্রিয় হয়ে ওঠেন। "ইলিউশন বক্স" এবং "ইলিউশন ট্রি" তার প্রযোজিত বিখ্যাত ও চমকপ্রদ দুটি খেলা ছিল। এই দুটি খেলা দেখানোর সাথে সাথেই তিনি তিনি গ্রেট বেঙ্গল সার্কাসের সেরা শিল্পীর মর্যাদা পান। ১৯০৮ সালে প্রফেসর বোসের সার্কাসের সাথে সিঙ্গাপুর সফরের সময় তার তাসের খেলা এবং তার অদৃশ্য হওয়ার খেলা সফলতা লাভ করে। এরপর তার খেলার তালিকায় যুক্ত হয় "কংস-কারাগার"। তিনি ভৌতিক ক্ষমতা সিদ্ধ এই ধারণা দর্শকদের মনে দৃঢ়মূল হয়েছিল। তার "ইলিউশন বক্স", "ইলিউশন ট্রি" এবং "কংস কারাগার" এই তিনটি খেলাতেই তিনি অতি কঠিন ও জটিল বন্ধন দশা থেকে অবলীলায় এবং ক্ষিপ্রতার সাথে মুক্ত হয়ে আসতেন এবং আবার সেই পূর্বাবস্থাতে ফিরে যেতেন। এই রকমের পলায়নী খেলাতে তিনি পৃথিবীর অন্যতম শ্রেষ্ঠ জাদুকর আমেরিকার হ্যারি হুডিনির (১৮৭৩ - ১৯২৬) সঙ্গে তুলনীয়। খুব কড়া মেজাজ এবং রুক্ষ কথাবার্তার জন্য সার্কাসের সহকর্মিরা তাকে "দুর্বাসা মুনি" আখ্যা দিয়েছিল। তিনি পরে গ্রেট বেঙ্গল সার্কাসের কয়েকজন শিল্পীকে নিয়ে আলাদা দল গড়ে তোলেন। এই দল সারা ভারতের বিভিন্ন জায়গায় খেলা দেখিয়ে সুনাম ও অনেক অর্থ উপার্জন করে। শেষ জীবনে কলকাতার কাছে বরাহনগরে বাড়ি ও মন্দির তৈরি করে সাধনভজনে দিন কাটান। তার রচিত গ্রন্থ ছিল "যাদুবিদ্যা" যা ১৩৩৯ বঙ্গাব্দে প্রকাশিত হয়েছিল। অকৃতদার গণপতির অনেক গোপন দান ছিল। তিনি তার সম্পত্তি শ্রী ভূপেন্দ্রনাথ রায় চৌধুরীকে দান করেন। প্রিয়নাথ বসু পি সি সরকার কে লাল সেনগুপ্ত, সুবোধ চন্দ্র; বসু, অঞ্জলি, সম্পাদকগণ (জানুয়ারি ২০০২)। "গণপতি চক্রবর্তী" [Ganapati Chakraborty]। সংসদ বাঙালি চরিতাভিধান (Bibliographical Dictionary) (Bengali ভাষায়)। Volume 1 (4th সংস্করণ)। কলকাতা: শিশু সাহিত্য সংসদ। পৃষ্ঠা 127। আইএসবিএন 81-85626-65-0। উদ্ধৃতি শৈলী রক্ষণাবেক্ষণ: অচেনা ভাষা (link) "Bose's Circus"। The Singapore Free Press and Mercantile Advertiser। Singapore। ১৫ অক্টোবর ১৯০৮। সংগ্রহের তারিখ ৫ মার্চ ২০১৫।  ভারতকোষ - তৃতীয় খণ্ড।
জাতির জনক বঙ্গবন্ধু শেখ মুজিবুর রহমান সরকারি মহাবিদ্যালয়

জাতির জনক বঙ্গবন্ধু শেখ মুজিবুর রহমান সরকারি মহাবিদ্যালয় ২০১৩ সালে বাংলাদেশের জাতির পিতা শেখ মুজিবুর রহমানের নামে প্রতিষ্ঠিত একটি কলেজ। এটি উত্তরার আশকোনা হজ্জ্বক্যাম্প সংলগ্ন দক্ষিণখান সড়কে অবস্থিত। একাদশ ও দ্বাদশ শ্রেণির শিক্ষার্থীরা এখানে পড়ালেখা করে। কলেজটির ৬ তলা ভবন রয়েছে। এর সামনে একটি খেলার মাঠ রয়েছে। একাদশ ও দ্বাদশ শ্রেণির শিক্ষার্থীরা এখানে পড়াশুনা করে। এইচ এস সি পরিক্ষার জন্য এ কলেজে ৩ টি গ্রূপ আছেঃ বিজ্ঞান বিভাগ, ব্যবসায় শিক্ষা বিভাগ ও মানবিক বিভাগ। ৫৫ জনের বেশি শিক্ষক বর্তমানে এ কলেজে শিক্ষা দান করেন। প্রায় ২০০০ জন শিক্ষার্থী (বালক ও বালিকাসহ) এখানে অধ্যয়ন করে।বিজ্ঞান বিভাগে ৩৫০, ব্যবসা বিভাগে ৩৫০, মানবিক বিভাগে ৩২০ জন করে ২ শ্রেণিতে; বালক ও বালিকা একসাথে ক্লাস। ছেলে সাদা টি-শার্ট ও পকেটে মনোগ্রাম সংবলিত। কাঁধে শোল্ডার বোর্ড। ছাই রঙের প্যান্ট। সাদা জুতা। মেয়ে সাদা টি-শার্ট এর সাথে ছাই রঙের গাউন। ডান হাতের উপরে মনোগ্রাম। কাঁধে শোল্ডার বোর্ড। সাদা জুতা। বিজ্ঞান বিভাগের শিক্ষার্থীদের জন্য লাল রঙের, মানবিক বিভাগের শিক্ষার্থীদের জন্য খয়েরী রঙের এবং ব্যাবসায় বিভাগের শিক্ষার্থীদের জন্য সবুজ রঙের শোল্ডার বোর্ড। কলেজটি বিভিন্ন উৎসব পালন করে। বিজয় দিবস, মাতৃভাষা দিবস, স্বাধীনতা দিবস পালন করা হয়। বিভিন্ন বিষয়ে আলোচনা সভারও আয়োজন করা হয়। এছাড়াও অনেক রকমের রচনা লিখন ও সাধারণ জ্ঞান প্রতিযোগিতা অনুষ্ঠিত হয়। বার্ষিক সাংস্কৃতিক অনুষ্ঠান পরিবেশন করা হয়। সকাল ৯:০০ টা থেকে দুপুর ২:০০ পর্যন্ত ক্লাস চলে। প্রতি শুক্রবার, শনিবার সকল কার্যক্রম বন্ধ। কলেজের নিজস্ব বিজ্ঞান ক্লাব আছে। যার নাম "হিগস-বোসন বিজ্ঞান ক্লাব"। কলেজটি শুরু থেকেই (২০১৩) মোটামুটি ভালো ফলাফল দেখিয়ে আসছে। বর্তমানে জিপিএ ফাইভ প্রাপ্ত শিক্ষার্থীদের অগ্রগণ্য হিসেবে ভর্তি করানো হয়। "About Us"। jjbbsmrgc.edu.bd। ৩ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।
সাইপ্রাসের জরুরি অবস্থা

সাইপ্রাসের জরুরি অবস্থা ১৯৫৫ সালের পহেলা এপ্রিলে ঘোষণা করা হয় এবং তা ১৯৫৯ পর্যন্ত বলবৎ থাকে। এটি ব্রিটিশ সাইপ্রাসে সংগঠিত হওয়া একটি সামরিক অভিযানের সহগামী ব্যবস্থা। এ অভিযানের লক্ষ্য ছিল যা মূলত গ্রীক সাইপ্রীয় সংগ্রামী দল, সাইপ্রীয় যোদ্ধাদের জাতীয় সংগঠন (ইওকা) কর্তৃক, সাইপ্রাস থেকে ব্রিটিশদের বিতাড়িত করে গ্রীসের সাথে সংযুক্তির জন্য একটি বিদ্রোহী আন্দোলন ছিল। ব্রিটিশ এবং ইওকা উভয়েই গ্রীসের সাথে অন্তর্ভুক্ত হতে তুর্কি সাইপ্রীয় দল, তুর্কি প্রতিরোধ সংগঠনের (টিএমটি) সাথে বিরোধিতা করে। ১৯৬০ সালে এটা সাইপ্রাসকে স্বাধীনতা এনে দিতে ভূমিকা রাখে। ১৯৫৪ সালে ব্রিটেন তার সুয়েজ সামরিক প্রধানকার্যালয়কে (প্রধান সেনাপতির কার্যালয়, মধ্য প্রাচ্য) সাইপ্রাসে নিয়ে যাওয়ার কথা ঘোষণা করে। এই বিদ্রোহ ১লা এপ্রিল ১৯৫৫ সালে শুরু হয়। পরপর কিছু সহিংসতা ঘটার পর, গভর্নর জেনারেল স্যার জন হার্ডিং ঐ বছরের ২৬ নভেম্বর দেশটিতে জরুরি অবস্থা ঘোষণা করেন। ইওকার কার্যকরী বুদ্ধিমত্তায় সংখ্যাধিক্য গ্রীক সাইপ্রীয় জনগণ সহায়তা করা এবং/বা তাদের ভয় পাওয়ার জন্য ব্রিটিশরা চরম অসুবিধার সম্মুখীন হয়। সুয়েজ সংকট এবং মালয়ান জরুরি অবস্থার ফলে তারা মানবসম্পদের অচলাবস্থার দ্বারাও ক্ষতির সম্মুখীন হয়। ১৯৫০-এর দশকের শেষ দিকে ব্রিটিশরা অধিক সাফল্য পায়। আক্রোটিরি ও ধেকেলিয়ায় দুটি সার্বভৌম এলাকার নিয়ন্ত্রণ ধরে রেখে ১৯৬০ সালে ব্রিটেনের সাথে সাইপ্রাস একটি স্বাধীন প্রজাতন্ত্রে পরিণত হয়। মালয়ান জরুরি অবস্থা (১৯৪৮–৬০) Find your ancestors in Cyprus Emergency Deaths 1955 - 1960 CYPRUS 1954-1959 SGM Herbert A. Friedman (R) and Brigadier General Ioannis Paschalidis CYPRUS 1954-1959 SGM Herbert A. Friedman (R) and Brigadier General Ioannis Paschalidis "The TMT, though smaller and less well organized, followed EOKA tactics..." Richard J. Aldrich, Ming-Yeh Rawnsley, The Clandestine Cold War in Asia, 1945–65: Western Intelligence, Propaganda and Special Operations, Routledge, 2013, 106. "State Of Emergency Declared In Cyprus."। The Central Queensland Herald (Rockhampton, Qld. : 1930–1956)। Rockhampton, Qld.: National Library of Australia। ১ ডিসেম্বর ১৯৫৫। পৃষ্ঠা 13। সংগ্রহের তারিখ ১৭ নভেম্বর ২০১৩।  French, David (২০১৫)। Fighting EOKA: The British Counter-Insurgency Campaign on Cyprus, 1955–1959। Oxford: Oxford University Press। আইএসবিএন 978-0198729341।  Holland, Robert (১৯৯৮)। Britain and the Revolt in Cyprus, 1954–1959। Oxford: Clarendon Press। আইএসবিএন 9780198205388।  Novo, Andrew R. (২০১০)। On all fronts: EOKA and the Cyprus insurgency, 1955-1959 (D.Phil Thesis)। University of Oxford। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Cyprus Exhibit at National Army Museum Cyprus – Fighting the EOKA
দিনাজপুর পৌরসভা

দিনাজপুর পৌরসভা রংপুর বিভাগের দিনাজপুর জেলার অন্তর্গত দিনাজপুর সদর উপজেলার অধীন একটি পৌরসভা যা বাংলাদেশের প্রাচীন পৌরসভার একটি। উত্তরে - ইউনিয়ন দক্ষিণে - ইউনিয়ন পূর্বে - ইউনিয়ন পশ্চিমে - পূর্ণভবা নদী দিনাজপুর পৌরসভা - দিনাজপুর জেলা ওয়েব পোর্টাল (সংগৃহীতঃ২৮ জানুারী, ২০১৮) উদ্ধৃতি ত্রুটি: <ref> ট্যাগ বৈধ নয়; apahelp নামের সূত্রটির জন্য কোন লেখা প্রদান করা হয়নি "দিনাজপুর জেলা"। www.dinajpur.gov.bd (ইংরেজি ভাষায়)। সংগ্রহের তারিখ ২০২২-০৩-২৮। [স্থায়ীভাবে অকার্যকর সংযোগ]
তিলোত্তমা মজুমদার

তিলোত্তমা মজুমদার (জন্ম: ১১ জানুয়ারি ১৯৬৬) একজন বাঙালি ঔপন্যাসিক, ছোটগল্পকার, কবি, গীতিকার এবং প্রবন্ধকার। তিনি বাংলা ভাষাতে সাহিত্যচর্চা করেন। তিলোত্তমা মজুমদারের জন্ম হয় উত্তরবঙ্গে। তাঁর ছোটবেলা কাটে পশ্চিমবঙ্গের আলিপুরদুয়ার জেলার অন্তর্গত কালচিনির চা বাগানে। তিনি কালচিনি চা-বাগানে ইউনিয়ন একাডেমি স্কুলে পড়াশোনা করেন। ১৯৮৫ তে স্নাতক স্তরে পড়তে আসেন কলকাতার স্কটিশ চার্চ কলেজে। ১৯৯৩ সাল থেকে তিনি লেখালেখি শুরু করেন। তার প্রথম লেখা ছাপা হয় কালচিনির উন্মেষ পত্রিকায়। তার প্রথম উপন্যাস "ঋ" যা প্রকাশিত হয়েছিল "একালের রক্তকরবী" পত্রিকার পূজাসংখ্যায়। তাঁর উল্লেখযোগ্য উপন্যাসগুলির মধ্যে আছে - বসুধারা রাজপাট মানুষশাবকের কথা চাঁদের গায়ে চাঁদ শামুকখোল ঋ তিনি "বসুধারা" উপন্যাসের জন্য আনন্দ পুরস্কার লাভ করেন। এছাড়াও তিনি পেয়েছেন "শৈলজানন্দ স্মৃতি পুরস্কার" ও "শরৎ স্মৃতি পুরস্কার"। http://indianexpress.com/article/cities/kolkata/author-tilottoma-denied-entry/ The Indian Express. 4 March 2012, 6:26 AM. In the Cities section of newspaper. Accessed 20 July 2014 Biographical sketch from Parabaas.com Retrieved 5 July 2014 এবেলা ওয়েবসাইট "দেশ পত্রিকার সাইট"। ২ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।
চণ্ডীচরণ সেন

চণ্ডীচরণ সেন (জন্ম: ২৭ জানুয়ারি ১৮৪৫ - মৃত্যু: ১০ জুন ১৯০৬) একজন বাঙালি ঔপন্যাসিক ও অনুবাদক। তিনি মূলত দেশপ্রেমভিত্তিক উপন্যাসের জন্য বিখ্যাত। চণ্ডীচরণ সেন পূর্ববঙ্গের বাখরগঞ্জ জেলার বাসণ্ডা গ্রামে জন্মগ্রহণ করেন। তার পিতা নিমচাঁদ সেন ও মাতা গৌরী দেবী। তিনি ১৮৬৩ খ্রিষ্টাব্দে বরিশাল সরকারী উচ্চ বিদ্যালয় থেকে এন্ট্রান্স পাস করে কলকাতায় ফ্রি চার্চ ইন্স্টিটিউশনে (ডাফ কলেজ) কিছুদিন অধ্যয়ন করেন। কিন্তু অসুস্থতার জন্য বরিশাল ফিরে যান। পরে ১৮৬৯ খ্রিষ্টাব্দে কলকাতায় এসে গৃহশিক্ষকতা করে আইন পরীক্ষা পাস করেন। ছাত্রাবস্থায় তিনি রামতনু লাহিড়ী, দুর্গামোহন দাস প্রভৃতি ব্রাহ্ম নেতাদের সংস্পর্শে আসেন। তিনি পঁচিশ বছর বয়সে ১৮৭০ খ্রিষ্টাব্দে বিজয়কৃষ্ণ গোস্বামীর কাছে ব্রাহ্মধর্মে দীক্ষা নেন। তিনি কিছুদিন বরিশালে আইন ব্যবসা করেন। ১৮৭৩ খ্রিষ্টাব্দে সরকারী কর্মচারী হিসাবে প্রথমে মুন্সেফ ও শেষে সাবজজ পদ প্রাপ্ত হন এবং বিচারপতি হিসাবে কৃতিত্বের পরিচয় দেন। বাংলা সাহিত্যে "আঙ্কল টম্‌স্ ক্যাবিন"-এর "টমকাকার কুটীর" (১৮৮৫ খ্রীষ্টাব্দে প্রকাশিত) নামক অনুবাদেই তার প্রথম প্রসিদ্ধি। এর পরে তিনি ঐতিহাসিক উপন্যাস রচয়িতা রূপে নাম করেন। "মহারাজা নন্দকুমার" (১৮৮৫), "দেওয়ান গঙ্গাগোবিন্দ সিংহ" (১৮৮৬), "অযোধ্যার বেগম" (১৮৮৬), "ঝান্সীর রানী" (১৮৮৮) প্রভৃতি তার উল্লেখযোগ্য উপন্যাস। স্বদেশপ্রেম ছিল তার সাহিত্যের প্রধান বিষয়। দেশপ্রেম ভিত্তিক গ্রন্থগুলির মাধ্যমে তিনি ইংরেজ আধিপত্যের প্রথম অবস্থার ঘটনার নির্ভীক তথ্য নির্ভর বিবরণ দিয়ে প্রকৃত সত্য উদ্ঘাটন করেন। চণ্ডীচরণ "মহারাজ নন্দকুমার" গ্রন্থের জন্য ইংরেজ সরকার দ্বারা দণ্ডিত হন। তিনি "জীবনগতি নির্ণয়" ও "লঙ্কাকান্ড" নামক দুটি বিদ্রুপাত্মক কাব্য রচনা করেছিলেন। বিখ্যাত কবি কামিনী রায় ছিলেন তার জ্যোষ্ঠা কন্যা। ভারতকোষ তৃতীয় খণ্ড - বঙ্গীয় সাহিত্য পরিষৎ - কলকাতা।  সংসদ বাঙালী চরিতাভিধান - সাহিত্য সংসদ।
অ্যাবিডস

অ্যাবিডস ভারতের হায়দ্রাবাদ মহানগরীর একটি প্রধান বাণিজ্যিক কেন্দ্র। হায়দ্রাবাদের প্রাচীনতম এবং সবচেয়ে বিখ্যাত ব্যবসায়িক এলাকা হিসেবে এটি পরিচিত। রাজ্য সরকারের টিএসএফসি ভবনটি তথা প্রেসিডেন্ট প্লাজা এখানে অবস্থিত। অন্যান্য বেশিরভাগ বাজার এলাকাগুলির থেকে আলাদা, অ্যাবিডসে কোনো বিশেষ পণ্য বা বস্তু মাত্র-ই কিনতে পাওয়া যায় এমন না। অ্যাবিডস এর জনপ্রিয়তার একটি মূল কারণই হলো বিভিন্ন ধরনের পণ্য এখানে লভ্য। নামপল্লী রেলওয়ে স্টেশনের কাছাকাছি অবস্থিত হওয়ার দরুন এই অঞ্চলের গুরুত্ব আরো বৃদ্ধি পেয়েছে। এই এলাকাতে হায়দ্রাবাদ রাজ্যের ষষ্ঠ নিজামের আর্মেনিয় খানসামা অ্যালবার্ট অ্যাবিডের একটি দোকান ছিল যার ভিত্তিতে এই এলাকাটি অ্যাবিড শপ হিসাবে পরিচিতি লাভ করে। বর্তমানকালে, সমগ্র এলাকাটি নগরীর প্রধান শপিং কেন্দ্রগুলির মধ্যে অন্যতম এবং প্রধান রাস্তাটি অ্যাবিডস রোড নামে পরিচিত। সাধারণ ডাকঘর বা জিপিও-র সদর দফতর এই এলাকায় অবস্থিত। এলাকার প্রধান ব্যবসাগুলি হলো এলাকায় কাপড়ের ব্যবসার জন্য নির্মিত হওয়া হোটেল ও দোকানপাট এছাড়াও পোশাক, গহণা, পাদুকা ও বিদ্যুতিন-সংক্রান্ত পণ্যের দোকানপাট। বিএসএনএল এর সদর দপ্তর এখানে অবস্থিত। অ্যাবিড অঞ্চলে জিপিও-র সংলগ্নে হায়দ্রাবাদের পৌরনিগম, জিএইচএমসি-র কার্যালয়ও অবস্থিত। মোবাইল ও সবরকমের ইলেক্ট্রনিক্সের জন্য ব্যস্তবাগীশ ধূসর-বাজার, বিখ্যাত জগদীশ মার্কেট অ্যাবিডসেই অবস্থিত। অ্যাবিডস একটি বৃহৎ ও গুরুত্বপূর্ণ ব্যবসা কেন্দ্র যেখানে হায়দ্রাবাদকে পরিবেশন করে এমন ব্যবসাগুলিতে আগ্রহী সমস্ত ব্যবসায়ীদের জন্য রয়েছে বহুসংখ্যায় থাকার ব্যবস্থা। অ্যাবিডস অঞ্চলে, বিশেষত নামপল্লী এবং অ্যাবিডস রোডে কিছু বিখ্যাত মন্দির অবস্থিত যেমন হনুমাণ মন্দির এবং ইস্ককন, হায়দ্রাবাদ যে দুটিই ঐতিহ্যবাহী স্থান বলে মনে করা হয়। উপনিবেশবাদ ও মিশনারি কর্মের মাধ্যমে, অনেক ইংরেজি মাধ্যম বিদ্যালয় অ্যাবিডসে প্রতিষ্ঠিত হয়। স্ট্যানলি গার্লস হাই স্কুল সেইন্ট জর্জেস গ্রামার স্কুল লিটিল ফ্লাওয়ার হাই স্কুল রোজারি কনভেন্ট হাই স্কুল অল্ সেইন্টস হাই স্কুল নাজারেথ হাই স্কুল স্লেট দ্য স্কুল সেইন্ট জন্স গ্রামার স্কুল অ্যাবিড রোড হায়দ্রাবাদের একটি গুরুত্বপূর্ণ সড়ক, যেটি পুরনো হায়দ্রাবাদকে নতুন অংশগুলির সাথে সংযোগ করে তথা হায়দ্রাবাদের টুইন-সিটি, সেকেন্দ্রাবাদকে ট্যাঙ্ক বান্ড রোডের মাধ্যমে জোড়ে। অ্যাবিডস, টিএসআরটিসি-র বাসগুলি দ্বারা ঘটকেসর, কোটি, নামপল্লি, দিলসুখনগর এবং শহরের অন্যান্য প্রান্তগুলির সাথে ভালোভাবে সংযুক্ত। নিকটতম এমএমটিস স্টেশন, নামপল্লী ট্রেন স্টেশন অ্যাবিডস হইতে এক কিলোমিটার দুরত্বে অবস্থিত। অটোরিকশা এবং ট্যাক্সির মতো অন্যান্য পাবলিক যানবাহন প্রচুর পরিমাণে পাওয়া যায়, যেহেতু সেগুলি অ্যাবিডস এবং শহরের অন্যান্য এলাকার মধ্যে নিরন্তর চলাচল করে থাকে। "Abids Police Station"। ২৩ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।  Is Abids still the Hyderabadi bookworm’s paradise? "Abids, the Heart of Hyderabadis" - The Hindu 7 October 2012 [১] "Proud heritage of Abids in a state of neglect" - Postnoon 23 July 2012 [২]